b"\n_START_ARTICLE_\nLouisiana blues\n_START_PARAGRAPH_\nLouisiana-blues er en undersjanger innen bluesmusikk som ble utviklet i tiden etter den andre verdenskrig i den amerikanske delstaten Louisiana. Denne varianten av blues er igjen inndelt i to st\xc3\xb8rre undergrupper; New Orleans-blues som er preget av jazz og basert p\xc3\xa5 de musikalske tradisjonene til denne New Orleans, og swamp-blues, en langsommere blues fra \xc2\xabsumpene\xc2\xbb, det vil si i omr\xc3\xa5det rundt Baton Rouge, som har innflytelse fra zydeco og cajunmusikken i dette omr\xc3\xa5det._NEWLINE_Framst\xc3\xa5ende musikere innen New Orleans-tradisjonen er blant annet Professor Longhair (egentlig Henry Roeland Byrd) og Guitar Slim (egentlig Eddie Jones), og for swamp-tradisjonen, Slim Harpo (James Isaac Moore) og Lightnin' Slim (egentlig Otis Verries Hicks) Begge sjangrene var mest popul\xc3\xa6re p\xc3\xa5 midten av 1960-tallet, og flere rockemusikere etterlignet og spilte deres musikk, men interessen dalte mot slutten av ti\xc3\xa5ret, men det har v\xc3\xa6rt tidvis oppblomstring siden 1970-tallet."